# Nattverd hos en syk – Soknebud

1 Vanligvis samtaler liturgen først med den syke, om nødvendig i enrom, og forvisser seg om at vedkommende ønsker å motta nattverden.

2 Ved skriftemål brukes ordningen **Enkeltskriftemål**, eventuelt forkortet.

3 Dersom den syke ikke lenger er ved bevissthet, skal liturgen ikke meddele nattverden, men be for den syke og for dem som er til stede.

4 Den som forretter, bærer liturgisk drakt eller annen høvelig drakt.

Som regel brukes følgende ordning:

Handlingen kan begynne med salmesang.

Denne liturgien er trykt i «Gudstjenestebok for Den norske kirke, del II Kirkelige handlinger», utgitt i 1992. Bibeltekstene er hentet fra Den norske bibelselskapets oversettelse fra 2011.

**L** | Nåde være med deg og fred fra Gud, vår Far, og Herren Jesus Kristus.

Vår Herre Jesus Kristus sier at hvor to eller tre er samlet i hans navn, der er han selv midt iblant dem, og alt hva de ber om i hans navn, skal de få.

I tillit til dette ord er vi sammen her for å feire den hellige nattverd, der Herren selv er til stede med sitt legeme og blod. Og vi ber at han vil gi oss (alle) å ta del i denne hellige handling med ydmyke og oppriktige hjerter.

La oss takke og be.

Oppstandne Herre og Frelser, vi lover og priser ditt hellige navn, fordi du gav deg selv for våre synder. Deg være ære for kjærligheten som er sterkere enn døden. Gi oss som kommer til ditt bord for å motta ditt legeme og blod, å ta del i dette hellige måltid med ydmyke og oppriktige hjerter. Forén oss med deg som grenene med vintreet, lær oss å elske hverandre som du har elsket oss, og la oss en gang samles hos deg i ditt fullendte rike.

Herrens bønn

**A** | **Vår Far i himmelen!**

**La navnet ditt helliges.**

**La riket ditt komme.**

**La vilien din skje på jorden slik som i himmelen.**

**Gi oss i dag vårt daglige brød.**

**Og tilgi oss var skyld, slik vi og tilgir våre skyldnere.**

**Og la oss ikke komme i fristelse,**

**men frels oss fra det onde.**

**For riket er ditt, og makten og æren i all evighet.**

**Amen.**

Herrens innstiftelsesord

Vår Herre Jesus Kristus, i den natt da han ble forrådt, tok han et brød,

(liturgen tar disken)

takket, brøt det, gav disiplene og sa: Ta imot og spis! Dette er min kropp som gis for dere. Gjør dette til minne om meg. Likeså tok han begeret etter måltidet, (liturgen tek kalken)

takket, ga dem og sa: Drikk alle av det! Dette beger er den nye pakt i mitt blod, som utøses for dere så syndene blir tilgitt. Gjør dette så ofte som dere drikker det, til minne om meg.

Du Guds Lam

**A** | **Du Guds Lam, som bærer verdens synder, miskunne deg over oss.**

**Du Guds Lam, som bærer verdens synder, miskunne deg over oss.**

**Du Guds Lam, som bærer verdens synder, gi oss din fred.**

Nattverdmaltidet

Utdelingsordene lyder:

Dette er Jesu legeme.

Dette er Jesu blod.

Det er også anledning til å benytte utdelingsordene:

Kristi kropp, gitt for deg. Kristi blod, gitt for deg.

Etter utdelingen sier liturgen:

**L** | Den korsfestede og oppstandne Jesus Kristus har nå gitt deg (oss) sin kropp og sitt blod som han gav til soning for alle dine (våre) synder. Han styrke deg (oss) og holde deg (oss) oppe i en sann tro til det evige liv.

Fred være med deg.

Her kan følge

Takkekollekt for nattverden

La oss takka og be.

Vi takker deg, himmelske Far, for dine velsignede gaver. Vi ber deg at du ved disse gaver vil bevare oss i troen på deg, forene oss i din kjærlighet og stadfeste i oss håpet om det evige liv, for din Sønns, Jesu Kristi, vår Herres skyld.

Velsignelse

Ta imot velsignelsen.

Herren velsigne deg og bevare deg.

Herren lat sitt ansikt lyse over deg og være deg nådig.

Herren løfte sitt åsyn på deg og gi deg fred. 

Amen.

Handlingen kan slutte med salmesang.